作者：王野
词牌/韵律：沁园春

paragraphs: 月地云阶，碧山丹水，春满北园。
正慈闱初度，酡颜绿发，黄堂称寿，画戟朱幡。
戏彩斓斑，安舆游衍，未数当时莱与潘。
今朝好，把一家和气，散在千门。
潜藩。
误玷君恩。
人尚说、淳熙前状元。
幸物情如旧，亲年未老，且开玉帐，共祝金樽。
罗绮飘香，管弦度曲，晚岁欢娱谁与论。
亭峰宴，似仙家大姥，尽见曾孙。